  Татьяна Пунгина Анжелика Тихонова корреспондент Ижкарын Украинаысь, Луганск но Донецк Калык Элькунъёсысь лыктэмъёслы гуманитарной юрттэт люканы интыос усьтӥзы. Со сярысь элькун тӧролэн но кивалтэтлэн пресс-службазы ивортӥз. Юрттэтэз Ижкарысь Наговицын нимо ульчаысь 9а юртын, Свято-Михайловской соборлэн улӥ черказ, Удмуртиысь калыкез утёнъя службаын (Песочной ульча, 17 юртын) кутозы. Кулэ каро бытовой химиез, подгузникъёс, астэ чылкыт возьыны кулэ луись арбериос, сиён-юонъёс, пуны-коӵышлы сиён, тетрадь-ручкаос Тодэ вайытом, 12-тӥ оштолэзе Удмуртие Украинаысь, Луганск но Донецк Калык Республикаосысь 450-лэсь трос адями вуиз. Соосты огдырлы улон интыосы келязы. Отын нуналлы быдэ калыкез уже интыянъя элькун центрысь, тыриськонъёсъя элькун центрысь, калыклы мерлыко юрттэт сётонъя элькун центрысь ӧнерчиос ужало. Соос уже интыяськон, коньдонэн юрттэт басьтон сярысь юанъёсъя консультациос ортчытъяло. Тегъёс: Мерлык Удмуртия юрттэт Ижкар  